ডেনভার বিশ্ববিদ্যালয়
ডেনভার বিশ্ববিদ্যালয় ( DU ) ডেনভার, কলোরাডোতে অবস্থিত একটি বেসরকারি গবেষণা বিশ্ববিদ্যালয় । ১৮৬৪ সালে প্রতিষ্ঠিত, এটি মার্কিন যুক্তরাষ্ট্রের রকি মাউন্টেন অঞ্চলের প্রাচীনতম স্বাধীন বেসরকারি বিশ্ববিদ্যালয়। শ্রেণিবিন্যাস অনুসারে এটি "আর১: ডক্টরাল বিশ্ববিদ্যালয় - অতি উচ্চ গবেষণা কার্যকলাপ" এর মধ্যে পড়ে । ডিইউ প্রায় ৫,৭০০ জন অস্নাতক ও ৭,২০০ জন স্নাতক ছাত্র ভর্তি করে থাকে। ১২৫-একর (০.৫১ কিমি২) আয়তনের প্রধান ক্যাম্পাস আদতে একটি মনোনীত আর্বোরেটাম এবং এটি প্রধানত ইউনিভার্সিটি নেবারহুডে অবস্থিত, যা ডেনভার শহরের কেন্দ্রস্থল থেকে প্রায় পাঁচ মাইল (৮ কিমি) দক্ষিণে। ৭২০-একর আয়তনের কেনেডি মাউন্টেন ক্যাম্পাস ডেনভারের প্রায় ১১০ মাইল উত্তর-পশ্চিমে, ল্যারিমার কাউন্টিতে অবস্থিত।